Nr. L 351/18 De Europæiske Fællesskabers Tidende 31. 12. 94 RÅDETS AFGØRELSE af 20. december 1994 om videreførelse af tilpasningerne af aftalerne om frivillig eksportbegrænsning mellem Det Europæiske Fællesskab og Argentina, Australien, Bulgarien, Den Tjekkiske Republik, Ungarn, New Zealand, Polen, Slovakiet og Uruguay om handel med fåre-, lamme- og gedekød og levende får og geder (94/830/EF) RÅDET FOR DEN EUROPÆISKE UNION HAR — under henvisning til traktaten om oprettelse af Det Europæiske Fællesskab, særlig artikel 113 sammenholdt med artikel 228, stk. 2, første punktum, under henvisning til forslag fra Kommissionen, og ud fra følgende betragtninger : Aftalerne om frivillig eksportbegrænsning mellem Det Europæiske Fællesskab og Argentina, Australien, Den Tjekkiske Republik, Ungarn, New Zealand, Polen, Slova- kiet og Uruguay om handel med fåre-, lamme- og gedekød og levende får og geder blev i 1989 og 1990 tilpasset i forbindelse med foranstaltninger til stabilisering af markederne inden for denne sektor ; tilpasningerne er gyldige til den 31. december 1994; det er nødvendigt at indgå midlertidige arrangementer for handelen med fåre- og gedekød, indtil GATT-aftalen kan træde i kraft i denne sektor den 1. juli 1995; det vil under disse omstændigheder være hensigtsmæssigt at videreføre tilpasningerne af nævnte aftaler for seks måneder — TRUFFET FØLGENDE AFGØRELSE: Artikel 1 Aftalerne i form af brevveksling mellem Det Europæiske Fællesskab og Argentina, Australien, Bulgarien, Den Tjek- kiske Republik, Ungarn, New Zealand, Polen, Slovakiet og Uruguay om videreførelse af tilpasningerne af aftalerne om frivillig eksportbegrænsning mellem det Europæiske Fællesskab og nævnte lande om handel med fåre-, lamme- og gedekød og levende får og geder godkendes på Fællesskabets vegne. Teksten til aftalerne er knyttet til denne afgørelse. Artikel 2 Formanden for Rådet bemyndiges til at udpege den person, der er beføjet til at undertegne aftalerne med bindende virkning for Fællesskabet. Artikel 3 Denne afgørelse offentliggøres i De Europæiske Fælles- skabers Tidende. Udfærdiget i Bruxelles, den 20. december 1994. På Rådets vegne J. BORCHERT Formand